10. การควบคุมภายในของบริษัทฯ

บริษัทไทยออยล์ จำกัด (มหาชน) ให้ความสำคัญต่อการกำกับดูแลให้บริษัทฯ
มีระบบการควบคุมภายในที่ดีโดยคณะกรรมการบริษัทฯ
ได้มอบหมายให้คณะกรรมการตรวจสอบที่เป็นกรรมการอิสระสอบทานการประเมินระบบการควบคุมภายใน
โดยมุ่งเน้นให้บริษัทฯ มีระบบการควบคุมภายในที่เพียงพอและ เหมาะสมและ มีประสิทธิผลและ
ประสิทธิภาพในการดำเนินงาน ทั้งในด้านการใช้ทรัพยากร การดูแลทรัพย์สิน
มีระบบบัญชีและรายงานทางการเงินที่มีความถูกต้องเชื่อถือได้ รวมทั้งการปฏิบัติตามกฎหมาย
ระเบียบ ข้อบังคับและการควบคุมภายในของบริษัทฯ ทั้งในระดับผู้บริหารและระดับปฏิบัติงาน
โดยกำหนดให้ทุกหน่วยงานยึดถือแนวปฏิบัติที่ดีในการกำหนดการควบคุมภายในที่ดีเพียงพอและ
เหมาะสมสำหรับการดำเนินงานทุกกระบวนการ เพื่อสนับสนุนให้การดำเนินงานของบริษัทฯ
บรรลุตามวัตถุประสงค์

แผนกตรวจสอบระบบงานภายในมีหน้าที่และ
ความรับผิดชอบในการตรวจสอบประเมินความเพียงพอและ ประสิทธิผล

ประสิทธิภาพของระบบควบคุมภายใน ซึ่งเป็นกระบวนการสำคัญทางธุรกิจของเครือไทยออยล์และ
รายงานผลการตรวจสอบต่อ

คณะกรรมการตรวจสอบอย่างน้อยไตรมาสละ 1 ครั้ง
โดยผู้ตรวจสอบได้ยึดถือแนวทางการปฏิบัติงานตามหลักจรรยาบรรณ

ตามที่กำหนดในกฏบัตรการตรวจสอบภายในและ
มาตรฐานวิชาชีพการตรวจสอบภายในรวมทั้งถือเกณฑ์พิจารณาระดับความ

เพียงพอของการควบคุมภายในตามมาตรฐานสากล (The Committee of Sponsoring
Organizations of the Tread way Commission: COSO) ดังนี้

1. สภาพแวดล้อมของการควบคุม (Control Environment)

แนวทางการปฏิบัติงานภายในองค์กร ได้ยึดถือตามหลักการกำกับดูแลกิจการที่ดี
มีการดำเนินการที่สำคัญที่ส่งเสริมกิจกรรมด้านสภาพแวดล้อมของการควบคุม ดังนี้

• จัดทำโครงสร้างองค์กรให้สอดคล้องกับเป้าหมายและ ลักษณะการดำเนินธุรกิจของบริษัทฯ และ
บริษัทในเครือไว้อย่างชัดเจนและ เหมาะสมเพื่อรองรับการดำเนินงานในรูปแบบการบริหารเป็นกลุ่ม

• มีการประเมินความรู้ความชำนาญในการปฏิบัติงานของพนักงานและ
จัดทำแผนพัฒนาและฝึกอบรมพนักงานทุกระดับ (Individual Development Plan: IDP)
เพื่อให้พนักงานมีความรู้และ ทักษะการปฏิบัติงานอย่างเพียงพอและ
สามารถปฏิบัติงานตามที่ได้รับมอบหมายได้อย่างมีประสิทธิภาพ

• กำหนดนโยบายการกำกับดูแลกิจการที่ดีเป็นลายลักษณ์อักษรและ
จัดทำคู่มือหลักการกำกับดูแลกิจการ (CG Manual) แจกให้พนักงานทุกคน
เพื่อทำความเข้าใจและใช้เป็นแนวทางในการปฏิบัติตามนโยบายที่กำหนดสำหรับพนักงานที่เข้าใหม่ทุกคนจะได้รับฟังการปฐมนิเทศในเรื่องหลักการกำกับดูแลกิจการของบริษัทฯ
และ ต้องผ่านการทดสอบความเข้าใจในด้านการกำกับดูแลกิจการผ่านระบบ CG E-Learning ด้วย

• กำหนดแนวนโยบายที่ชัดเจนในการส่งเสริมกิจกรรมค่านิยมหลักที่เรียกโดยย่อว่า “POSITIVE”
เพื่อเป็นรากฐานสำคัญในการพัฒนาขีดความสามารถหลักของพนักงานให้สอดคล้องกับการขับเคลื่อนองค์กรบรรลุเป้าหมายตามวิสัยทัศน์ที่กำหนดไว้โดยพนักงานในกลุ่มไทยออยล์พร้อมใจผลักดันและ
สนับสนุนให้ “POSITIVE” เป็นค่านิยมหลักเพื่อสะท้อนถึงคุณค่าและ
เอกภาพของความเป็นเครือไทยออยล์ด้วย

2. การประเมินความเสี่ยง (Risk Assessment)

บริษัทฯ
ได้ดำเนินการบริหารความเสี่ยงองค์กรภายใต้กรอบการบริหารความเสี่ยงเดียวกันทั้งเครือไทยออยล์
เพื่อสนับสนุนและ เป็นเครื่องมือป้องกันความเสี่ยงตามนโยบายการบริหารในรูปแบบสายโซ่ธุรกิจ
(Business Chain) ในปี 2552 บริษัทฯ สามารถปฏิบัติตามแผนบริหารความเสี่ยง
ซึ่งประกอบด้วย การดำเนินการทบทวน
ติดตามผลการบริหารความเสี่ยงของทุกหน่วยงานการปรับปรุงระบบฐานข้อมูล
การจัดกิจกรรมส่งเสริมงานบริหารความเสี่ยงและ
การประเมินระดับคุณภาพงานบริหารความเสี่ยงของเครือไทยออยล์
รวมทั้งการรายงานผลการบริหารความเสี่ยงต่อผู้บริหาร ซึ่งจากการปฏิบัติตามแผนบริหารความเสี่ยง
ดังกล่าวสร้างความมั่นใจให้บริษัทฯ
ในการบริหารความเสี่ยงให้สามารถบรรลุเป้าหมายที่ตั้งไว้นอกจากนี้ บริษัทฯ
ได้จัดให้มีการประเมินทบทวนความเสี่ยงตามสถานการณ์ที่เปลี่ยนแปลงในปัจจุบัน
เพื่อให้มั่นใจว่าบริษัทฯ ได้ดำเนินการประเมินความเสี่ยงครบถ้วนในทุกกิจกรรมของเครือไทยออยล์
พร้อมทั้งมีผู้รับผิดชอบและกำหนดมาตรการรองรับอย่างครบถ้วนในการติดตามทบทวนผลการบริหารความเสี่ยงของบริษัทในเครืออย่างต่อเนื่องสำหรับรายละเอียดด้านการบริหารความเสี่ยงตามที่แสดงไว้ในหัวข้อเรื่อง
“การบริหารความเสี่ยงองค์กร”

3. กิจกรรมการควบคุม (Control Activities)

บริษัทฯได้กำหนดกิจกรรมการควบคุมโดยมีวัตถุประสงค์เพื่อให้การดำเนินกิจการของบริษัทฯเป็นไปอย่างมีระบบและ
มีประสิทธิภาพเพื่อป้องกันและ
ลดความเสี่ยงต่อความเสียหายที่อาจเกิดขึ้นจากกิจกรรมการดำเนินงาน ดังนี้

• กำหนดวิสัยทัศน์และ
พันธกิจขององค์กรเป็นลายลักษณ์อักษรเพื่อให้พนักงานทุกระดับมีความเข้าใจและ
นำไปวางแผนการดำเนินงานในทิศทางเดียวกันเพื่อให้ทุกส่วนงานสามารถบรรลุวัตถุประสงค์ตามที่กำหนด

• กำหนดขอบเขตอำนาจหน้าที่ ตลอดจนความรับผิดชอบของผู้บริหารและ
ผู้ปฏิบัติงานแต่ละระดับไว้ชัดเจน

ในระเบียบกรอบอำนาจอนุมัติรายการธุรกิจ (Corporate Authorization Procedures)
เพื่อให้มีระบบการควบคุมภายในที่เหมาะ

• แบ่งแยกหน้าที่งานที่สำคัญไว้ชัดเจนเพื่อลดความเสี่ยงจากความผิดพลาดหรือความเสียหาย

• กำหนดนโยบาย ระเบียบวิธีปฏิบัติงาน และ
จัดทำคู่มือการปฏิบัติงานในกระบวนการที่สำคัญไว้เป็นลายลักษณ์อักษรแผนกตรวจสอบระบบงานภายในได้วางแผนการตรวจสอบครอบคลุมกระบวนการปฏิบัติงานที่มีความเสี่ยงสำคัญ
อันอาจเกิดจากการกำหนดกิจกรรมการควบคุมที่ไม่เพียงพอและ เหมาะสมและ
หากตรวจพบประเด็นสำคัญต่างๆ
จะรายงานให้ผู้บริหารของหน่วยงานที่เกี่ยวข้องทราบเพื่อดำเนินการปรับปรุงแก้ไขการปฏิบัติงานและจะรายงานผลการตรวจสอบต่อคณะกรรมการตรวจสอบทำให้บริษัทฯ
มั่นใจว่าหน่วยงานต่างๆ มีการปฏิบัติงานในเรื่องการควบคุมภายในอย่างมีประสิทธิผลและ
ประสิทธิภาพ และมีกิจกรรมควบคุมที่เพียงพอเหมาะสม

4. ข้อมูลสารสนเทศและ การสื่อสาร (Information & Communication)

บริษัทฯ ให้ความสำคัญต่อระบบสารสนเทศและ การสื่อสาร โดยจัดให้มีระบบข้อมูลและ
ช่องทางการสื่อสารทั้งภายในและภายนอกองค์กรอย่างมีประสิทธิภาพและ ประสิทธิผล คือ ครบถ้วน
ถูกต้อง ทันเวลา เพียงพอต่อการตัดสินใจ ในปี 2552
บริษัทฯได้ดำเนินการด้านข้อมูลสารสนเทศและการสื่อสาร ดังนี้

• จัดทำ Disaster Recovery Plan (DRP) เพื่อเป็นการเตรียมความพร้อมและ
ป้องกันการหยุดชะงักการดำเนินงานของหน่วยธุรกิจโดยดำเนินการจัดทำรายการซอฟแวร์เครื่องคอมพิวเตอร์ที่มีความจำเป็นต้องการดำเนินธุรกิจของบริษัทฯ
รวมถึงสถานที่ทำงานฉุกเฉินในกรณีเกิดเหตุภัยพิบัติ ทั้งนี้ เมื่อมีเหตุการณ์ภัยพิบัติขึ้น หน่วยงานต่างๆ
ของบริษัทฯ สามารถดำเนินงานต่อไปได้โดยไม่หยุดชะงัก

• ดำเนินการตามพระราชบัญญัติว่าด้วยการกระทำความผิดเกี่ยวกับคอมพิวเตอร์ โดยบริษัทฯ
ได้ดำเนินการสื่อสารให้พนักงานและ ลูกจ้างในองค์กรได้รับทราบและตระหนักถึงการปฏิบัติและ
บทลงโทษตามพระราชบัญญัติดังกล่าวนอกจากนี้ บริษัทฯ
ยังได้ดำเนินการจัดเก็บข้อมูลจราจรทางคอมพิวเตอร์ตามประกาศกระทรวงเทคโนโลยีสารสนเทศและการสื่อสาร

• ตระหนักถึงความสำคัญขององค์ความรู้โดยได้ดำเนินการให้มีบูรณาการองค์ความรู้ที่สำคัญตาม
Thaioil Business

Activities Model (TBAM) ซึ่งเป็นรากฐานการดำเนินธุรกิจของบริษัทฯ ในปี 2552
เพื่อสร้างความเติบโตที่ยั่งยืนและเป็นพื้นฐานนำไปสู่การสร้างนวัตกรรมในอนาคต

• ในปี 2553 ได้วางแผนปรับปรุงระบบการวางแผนทรัพยากร (Enterprise Resource
Planning) จากระบบ SAP 4.7เดิมเป็น SAP ECC 6.0 เพื่อปรับเปลี่ยนกระบวนการทางธุรกิจ
โดยเน้นการปรับปรุงประสิทธิภาพการดำเนินงานเพื่อสนับสนุนการปฏิบัติตามมาตรฐานบัญชี IFRS
(International Finance Reporting Standard)

5. การติดตามและประเมินผล (Monitoring & Evaluation)

บริษัทฯ มีการประเมินคุณภาพการปฏิบัติงานอย่างต่อเนื่อง โดยได้นำระบบ KPI
มาใช้ในการติดตามผลการบริหารและ
การปฏิบัติงานของพนักงานทุกระดับเพื่อให้มั่นใจว่าการดำเนินงานเป็นไปตามแผนธุรกิจที่กำหนด
นอกจากนี้
แผนกตรวจสอบระบบงานภายในซึ่งมีอิสระในการตรวจสอบจะดำเนินการตรวจสอบตามแผนการตรวจสอบประจำปีซึ่งได้จัดทำตามความเสี่ยงสำคัญทางธุรกิจและ
ครอบคลุมกระบวนการปฏิบัติงานสำคัญของบริษัทฯ และ
บริษัทในเครือสอบทานผลการดำเนินงานการบริหารความเสี่ยงของบริษัทฯ อย่างสม่ำเสมอและ
รายงานผลต่อคณะกรรมการตรวจสอบอย่างน้อยไตรมาสละ 1ครั้ง
เพื่อพิจารณาว่าการดำเนินการสอบทานรายงานทางการเงินมีการเปิดเผยข้อมูลอย่างเพียงพอ
ครบถ้วน ถูกต้อง
การประเมินประสิทธิภาพของการควบคุมภายในและการบริหารความเสี่ยงได้ดำเนินการอย่างเหมาะสมมีการปฏิบัติตามกฎหมายว่าด้วย
หลักทรัพย์และ ตลาดหลักทรัพย์
เปิดเผยรายการที่เกี่ยวโยงหรือรายการที่มีความขัดแย้งทางผลประโยชน์อย่างโปร่งใสและ
สามารถตรวจสอบได้และ รายงานผลการตรวจสอบต่อฝ่ายบริหารและ
ผู้บริหารของหน่วยงานที่เกี่ยวข้องทราบเพื่อนำไปพิจารณาปรับปรุงแก้ไขการปฏิบัติงานให้มีประสิทธิผลยิ่งขึ้นและ
แผนกตรวจสอบระบบงานภายในจะทำการติดตามผลความคืบหน้าในการปรับปรุงแก้ไขงานและรายงานผลการติดตามต่อคณะกรรมการตรวจสอบทราบ

6. การสอบทานการควบคุมภายใน

คณะกรรมการตรวจสอบได้สอบทานระบบการควบคุมภายในปี 2552 แล้วพบว่า
ไม่พบประเด็นปัญหาหรือรายการผิดปกติซึ่งโดยภาพรวมสรุปได้ว่า บริษัทฯ
มีระบบการควบคุมภายในที่มีประสิทธิผลเหมาะสมเพียงพอซึ่งสอดคล้องกับความเห็นของผู้สอบบัญชีของบริษัทฯ
ระบบการควบคุมภายในของบริษัทฯ
มีความเพียงพอและเหมาะสมที่จะสามารถป้องกันหรือลดความเสี่ยงที่อาจจะเกิดขึ้นได้